ddrg/super_eurlex huggingface dataset:
Oficiālais Vēstnesis L 221 , 21/08/1999 Lpp. 0005 - 0005



Komisijas Regula (EK) Nr. 1823/1999 (1999. gada 20. augusts), ar kuru nosaka paaugstinātas jutības ražošanas zonas un/vai augstas kvalitātes šķirņu grupas, kas atbrīvotas no kvotu atpirkšanas programmas attiecībā uz jēltabaku piemērošanas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 660/1999 [2], un jo īpaši tās 14.a pantu, (1) tā kā saskaņā ar 34. panta 2. punktu Komisijas 1998. gada 22. decembra Regulā (EK) Nr. 2848/98, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē [3], kurā jaunākie grozījumi izdarīti ar Regulu (EK) Nr. 1373/1999 [4], Komisijai, balstoties uz dalībvalstu piedāvājumiem, jānosaka, kuras paaugstinātas jutības ražošanas zonas un/vai augstas kvalitātes šķirņu grupas līdz, maksimums, 25 % no katras dalībvalsts garantētā sliekšņa jāatbrīvo no kvotu atpirkšanas programmas piemērošanas; (2) tā kā pēc atsevišķu dalībvalstu pieprasījuma vajadzētu noteikt šīs augstas kvalitātes šķirņu grupas; (3) tā kā Regulas (EK) Nr. 2848/98 35. panta 2. punktā noteikts, ka dalībvalstij jāpublisko savs nodoms pārdot no 1. septembra, tā, lai citi ražotāji varētu iepirkt kvotas pirms tās ir faktiski atpirktas, šī Regula jāpiemēro no 1999. gada 31. augusta, IR PIEŅĒMUSI ŠO REGULU. 1. pants Daudzums no augstas kvalitātes šķirņu grupām, kas atbrīvots no kvotu atpirkšanas 1999. gada ražai ir: Portugālē: —I grupa: | 1375 tonnas, | —II grupa: | 300 tonnu; | Francijā: —I grupa: | 1333 tonnas, | —II grupa: | 2032 tonnas, | —III grupa: | 1638 tonnas. | 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1999. gada 31. augusta. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 20. augustā Komisijas vārdā — Komisijas loceklis Karel Van Miert [1] OV L 215, 30.7.1992., 70. lpp. [2] OV L 83, 27.3.1999., 10. lpp. [3] OV L 358, 31.12.1998., 17. lpp. [4] OV L 162, 26.6.1999., 47. lpp. --------------------------------------------------
Official Journal L 257 , 20/09/1997 P. 0005 - 0006



KOMISIJAS REGULA (EK) Nr. 1812/97 (1997. gada 19. septembris), ar kuru labo Regulu (EK) Nr. 2931/95, ar ko groza Regulu (EEK) Nr. 804/68 un citas regulas pēc grozījumiem konkrētu piena produktu kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 5. februāra Regulu (EEK) Nr. 234/79 par kopējā muitas tarifa nomenklatūras pielāgošanas procedūru attiecībā uz lauksaimniecības produktiem 1, kurā jaunākie grozījumi izdarīti ar Regulu (EEK) Nr. 3209/89 2, un jo īpaši tās 2. panta 1. punktu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju 3, kurā jaunākie grozījumi izdarīti ar Regulu (EK) Nr. 1587/96 4, jo īpaši tās 13. panta 3. punktu un 17. panta 14. punktu, tā kā no 1996. gada 1. janvāra ar Komisijas 1995. gada 10. oktobra Regulu (EK) Nr. 2448/95, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu 5, groza konkrētu piena produktu kodus; tā kā Komisijas Regula (EK) Nr. 2931/95 6 grozīja KN kodu iepriekšminēto izmaiņu ietekmētās regulas, tostarp Regulu (EEK) Nr. 804/68; tā kā minētās regulas grozījumos bija izlaists viens KN kods; tā kā tas ir jāiekļauj no 1996. gada 1. janvāra; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEņēMUSI ŠO REGULU. 1. pants Regulas (EK) Nr. 2931/95 1. panta 4. punkta trešo ievilkumu aizstāj ar šādu: "- ierakstu attiecībā uz KN kodu ex 1901 90 90 aizstāj ar šādu: KN kods Apraksts 1901 90 91 - - - kas nesatur piena taukus, saharozi, izoglikozi, glikozi vai cieti vai satur mazāk nekā 1,5 % piena tauku, 5 % saharozes (ieskaitot invertcukuru) vai izoglikozes, 5 % glikozes vai cietes, izņemot tos pārtikas izstrādājumus pulvera veidā, uz kuriem attiecas pozīcijas 0401 līdz 0404 1901 90 99 - - - pārējie" 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 19. septembrī Komisijas vārdā Komisijas loceklis Franz Fischler 1 OV L 34, 9.12.1979., 2. lpp. 2 OV L 312, 27.10.1989., 5. lpp. 3 OV L 148, 28.6.1968., 13. lpp. 4 OV L 206, 16.8.1996., 21. lpp. 5 OV L 259, 30.10.1995., 1. lpp. 6 OV L 307, 20.12.1995., 10. lpp.
Oficiālais Vēstnesis L 096 , 11/04/1997 Lpp. 0004 - 0004



Komisijas Regula (EK) Nr. 629/97 (1997. gada 10. aprīlis), ar kuru trešo reizi groza Regulu (EK) Nr. 785/95, ar ko paredz sīki izstrādātus noteikumus Padomes Regulu (EK) Nr. 603/95 par žāvētas rupjās lopbarības tirgus kopīgo organizāciju piemērošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 21. februāra Regulu (EK) Nr. 603/95 par žāvētas rupjās lopbarības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1347/95 [2], un jo paši tās 18. pantu, tā kā pieredze liecina, ka tad, kad dalībvalstis paziņo Komisijai galīgos datus par žāvētas rupjās lopbarības daudzumu, par ko var piešķirt atbalstu, viena vai vairākas dalībvalstis var paziņot kļūdainus skaitļus un vēlāk vēlas tos labot; tā kā tas var ietekmēt to atbalsta apjomu, ko aprēķinājis Komisijas personāls; tā kā līdz ar to jāizstrādā procedūra, kas šādā gadījumā jāpiemēro, lai izvairītos no minētā sarežģījuma; tā kā dažām dalībvalstīm ir iespēja atsevišķām operācijām izmantot datorizēto vadības sistēmu, tādējādi ietaupot laiku un naudu; tā kā tādēļ zināmos apstākļos jāatļauj izmantot šo procedūru; tā kā līdz ar to jāgroza Komisijas Regula (EK) Nr. 785/95 [3], kurā jaunākie grozījumi izdarīti ar Regulu (EK) Nr. 620/96 [4]; tā kā šajā regulā paredzētie pasākumi ir saskaņā ar Žāvētas rupjās lopbarības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 785/95 groza šādi: 1. Regulas 6. pantam pievieno šādu punktu: "4. Atlikumu, kas minēts 3. punktā, aprēķina, pamatojoties uz dalībvalstu paziņojumiem saskaņā ar 15. panta a) punkta otro ievilkumu. Ja pēc turpmākām pārbaudēm viena vai vairākas dalībvalstis iesniedz otru, pienācīgi pamatotu paziņojumu, ar ko koriģē pirmo paziņojumu, tad otro paziņojumu ņem vērā tikai tad, ja tas neietekmē atlikumu, kurš aprēķināts, pamatojoties uz pirmo paziņojumu. Tādā gadījumā tos žāvētas rupjās lopbarības daudzumus, ko, piemērojot iepriekšminēto, nevar ņemt vērā, iedalīs nākamajā tirdzniecības gadā.", 2. Regulas 8. panta 5. punkta pirmajai daļai pievieno šādu: "Attiecīgos dokumentus vajadzības gadījumā var iesniegt elektroniskā formā, ja attiecīgās puses savstarpēji vienojas par šādu sazināšanās veidu. Tādā gadījumā pārstrādes uzņēmums saglabā dokumentus tradicionālajā formā un pēc kompetentās iestādes prasības nodod dokumentus tās rīcībā pārbaudēm." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 10. aprīlī Komisijas vārdā — Komisijas loceklis Franz Fischler [1] OV L 63, 21.3.1995., 1. lpp. [2] OV L 131, 15.6.1995., 1. lpp. [3] OV L 79, 7.4.1995., 5. lpp. [4] OV L 89, 10.4.1996., 3. lpp. --------------------------------------------------
Oficiālais Vēstnesis L 154 , 12/06/1997 Lpp. 0002 - 0002



Padomes Regula (EK) Nr. 1049/97 (1997. gada 9. jūnijs), ar kuru groza Regulu (EK) Nr. 3069/95, ar ko izveido Eiropas Kopienas novērošanas programmu, kuru piemēro Kopienas zvejas kuģiem, kas zvejo Ziemeļrietumu Atlantijas zvejniecības organizācijas (NAFO) pārvaldes rajonā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā ar Regulu (EK) Nr. 3069/95 [3] ir pieņemti noteikumi novērotāju norīkošanai un viņu pienākumi, kā arī to Kopienas zvejas kuģu kapteiņu pienākumi, kas zvejo vai grasās zvejot Ziemeļrietumu Atlantijas zvejniecības organizācijas (NAFO) pārvaldes rajonā; tā kā NAFO Zvejas vietu komisija 1996. gada 13. septembrī ir pieņēmusi ieteikumu grozīt novērošanas programmu; tā kā saskaņā ar NAFO konvencijas XI pantu šis priekšlikums kļūs saistošs Kopienai no 1996. gada 13. novembra; tā kā tādēļ ir attiecīgi jāgroza Regula (EK) Nr. 3069/95, lai liktu Kopienas zvejas kuģu kapteiņiem un norīkotajiem novērotājiem rīkoties atbilstīgi rekomendācijai, IR PIEŅĒMUSI ŠO REGULU. 1. pants Ar šo Regulas (EK) Nr. 3069/95 I pielikumu groza šādi: 1. Ar šādu tekstu papildina 2. punkta e) apakšpunktu: "jo īpaši novērotāji savāc datus par pārāk maza izmēra zivju atlaišanu atpakaļ un atstāšanu, pēc iespējas ņemot paraugus šādi: i) katram lomam būtu jānorāda kopējās nozvejas novērtējums pa sugām pēc masas un papildus — atlaišanas atpakaļ novērtējums pa sugām pēc masas; ii) katram 10. lomam būtu jāņem paraugi precīzi pa sugām, papildus parauga masām paredzot mērīt arī garumu daļai no loma, ko izkrauj, un daļai no loma, ko atlaiž atpakaļ; iii) ja zvejas vietu maina vairāk nekā par 5 jūras jūdzēm, tad atsāk veikt darbības, kas aprakstītas i) un ii) apakšpunktā." 2. Ar šādu tekstu aizstāj 3. punkta i) apakšpunkta pēdējo teikumu:"Kuģa kapteinis nodrošina novērotājam piekļuvi kuģa dokumentiem (kuģa žurnālam, ražošanas jaudu izmantošanas plānam, ražošanas žurnālam vai loma nokraušanas plānam) un dažādām kuģa vietām, ieskaitot paturēto lomu un lomu, ko paredz atlaist atpakaļ, lai novērotājam atvieglotu pildīt pienākumus." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1997. gada 9. jūnijā Padomes vārdā — priekšsēdētājs G. Zalm [1] OV C 25, 25.1.1997., 12. lpp. [2] OV C 167, 2.6.1997. [3] OV L 329, 30.12.1995., 5. lpp. --------------------------------------------------
Oficiālais Vēstnesis L 014 , 17/01/1997 Lpp. 0028 - 0029



Komisijas Regula (EK) Nr. 60/97 (1997. gada 16. janvāris), ar ko groza Regulu (EEK) Nr. 1859/82 par lauku saimniecību, kas iesniedz grāmatvedības pārskatus, atlasīšanu saimniecību ieņēmumu noteikšanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1965. gada 15. jūnija Regulu Nr. 79/65/EEK, kas izveido tīklu grāmatvedības datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā [1] un kurā jaunākie grozījumi izdarīti ar Regulu (EK) Nr. 2801/95 [2], un jo īpaši tās 4. panta 4. punktu un 6. panta 2. punktu, tā kā 3. pantā Komisijas Regulā (EEK) Nr. 1859/82 [3], kurā jaunākie grozījumi izdarīti ar Regulu (EK) Nr. 1381/96 [4], noteikts, cik saimniecību, kas iesniedz grāmatvedības pārskatus, jāatlasa katrā apgabalā par katru pārskata gadu; tā kā, lai gūtu labāku priekšstatu par apsekošanas objektu attiecībā uz lauku saimniecībām Itālijā un Somijā, 1997. gadam un turpmākajiem pārskata gadiem būtu jānosaka, cik saimniecību, kas iesniedz grāmatvedības pārskatus, jāatlasa katrā minēto dalībvalstu apgabalā; tā kā tādēļ būtu jāgroza Regulas (EEK) Nr. 1859/82 I pielikums; tā kā šajā regulā paredzētie pasākumi saskan ar Kopienas Lauku saimniecību uzskaites datu tīkla komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 1859/82 I pielikuma tabulas, kas attiecas uz Itāliju un Somiju, aizstāj ar tabulām, kas ir šīs regulas pielikumā. 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Regulu piemēro no 1997. pārskata gada. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 16. janvārī Komisijas vārdā — Komisijas loceklis Franz Fischler [1] OV 109, 23.6.1965., 1859./65. lpp. [2] OV L 291, 6.12.1995., 3. lpp. [3] OV L 205, 13.7.1982., 5. lpp. [4] OV L 179, 18.7.1996., 6. lpp. -------------------------------------------------- PIELIKUMS SAIMNIECĪBU, KAS IESNIEDZ GRĀMATVEDĪBAS PĀRSKATUS, SKAITS PA APGABALIEM Nr. | Apgabala nosaukums | To saimniecību skaits, kas iesniedz grāmatvedības pārskatus (1997. un turpmākie pārskata gadi) | ITĀLIJA 221 | Valle d'Aosta | 367 | 222 | Piemonte | 1110 | 230 | Lombardia | 917 | 241 | Trentino | 404 | 242 | Alto Adige | 404 | 243 | Veneto | 1589 | 244 | Friuli-Venezia Giulia | 795 | 250 | Liguria | 590 | 260 | Emilio-Romagna | 914 | 270 | Toscana | 620 | 281 | Marche | 951 | 282 | Umbria | 668 | 291 | Lazio | 931 | 292 | Abruzzo | 882 | 301 | Molise | 445 | 302 | Campania | 748 | 303 | Calabria | 911 | 311 | Puglia | 1013 | 312 | Basilicata | 1138 | 320 | Sicilia | 1350 | 330 | Sardegna | 1253 | Itālijā kopā | 18000 | Nr. | Apgabala nosaukums | To saimniecību skaits, kas iesniedz grāmatvedības pārskatus (1997. un turpmākie pārskata gadi) | SOMIJA 670 | Etelä-Suomi | 581 | 680 | Sisä-Suomi | 272 | 690 | Pohjanmaa | 277 | 700 | Pohjois-Suomi | 170 | Somijā kopā | 1300 | --------------------------------------------------
Oficiālais Vēstnesis L 156 , 07/07/1995 Lpp. 0003 - 0004



Padomes Regula (EK) Nr. 1644/95 (1995. gada 29. jūnijs), ar ko nosaka autonomās nodokļa likmes, kas pēc Austrijas, Somijas un Zviedrijas pievienošanās piemērojamas KN kodos 48010010 un 48010090 iekļautam avīžpapīram ruļļos vai loksnēs EIROPAS SAVIENĪBAS PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā saskaņā ar 1994. gada Pievienošanās akta 2. pantu, Austrija, Somija un Zviedrija no 1995. gada 1. janvāra piemēro Kopējo muitas tarifu; tā kā, pildot Padomes 1995. gada 8. februāra sanāksmē piešķirtās pilnvaras sākt sarunas saskaņā ar 1994. gada Vispārējās vienošanās par tarifiem un tirdzniecību (GATT 1994) XXIV panta 6. punktu, jārisina gadījumi, kad, jaunajām dalībvalstīm piemērojot Kopējo muitas tarifu, nākas grozīt vai atcelt tām iepriekš piešķirtas tarifu koncesijas; tā kā, jaunajās dalībvalstīs piemērojot Kopējo muitas tarifu, ir samazināti daži ievedmuitas nodokļu veidi, turpretī citi ir palielināti; tā kā, kamēr sarunās starp Kopienu un trešām valstīm vēl nav panākta visaptveroša vienošanās, ir lietderīgi piemērot autonomus pasākumus ar mērķi atvieglot Kopienas paplašināšanās rezultātā izraisīto nelabvēlīgo ietekmi uz dažām eksporta precēm no trešām valstīm; tā kā piemērojamie pasākumi neierobežo rezultātus, kas tiks gūti, noslēdzot saskaņā ar GATT 1994 XXIV panta 6. punktu notiekošās sarunas, kā arī tie neierobežo Kopienas nolūku panākt vienošanos, kurā būtu ņemta vērā Kopienas paplašināšanās vispārējā ietekme uz tirdzniecību ar trešām valstīm; tā kā, ņemot vērā minēto, ir lietderīgi autonomi un paātrināti pazemināt likmi līdz 0 %, kā tas jau paredzēts attiecībā uz KN kodos 48010010 un 48010090 iekļauto avīžpapīru ruļļos vai loksnēs, IR PIEŅĒMUSI ŠO REGULU. 1. pants Šīs regulas pielikumā ir noteiktas autonomās nodokļa likmes, kas piemērojamas KN kodos 48010010 un 48010090 iekļautam avīžpapīram ruļļos vai loksnēs. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. 3. pants Ar šo regulu noteiktās autonomās nodokļa likmes piemēro līdz laikam, kad Padome ar kvalificētu balsu vairākumu pieņem lēmumu par to, ka tiek noslēgtas sarunas ar Kanādu, kas notiek saskaņā ar GATT 1994 XXIV panta 6. punktu. Šī regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 29. jūnijā Padomes vārdā — priekšsēdētājs J. Barrot -------------------------------------------------- PIELIKUMS KN kods | Apraksts | Piemērojamās autonomās nodokļa likmes | 1995. | 1.1.1996. | 1.1.1997. | 1.1.1998. | 1.1.1999. | 1.1.2000. | 1.1.2001. | 1.1.2002. | 48010010 | Avīžpapīrs ruļļos un loksnēs, kas minēts 48. nodaļas 1. papildpiezīmē | 4,5 % | 4,5 % | 4,0 % | 3,5 % | 2,5 % | 1,5 % | 0,5 % | 0,0 % | 48010090 | Avīžpapīrs ruļļos un loksnēs, izņemot to, kas minēts 48. nodaļas 1. papildpiezīmē | 6,5 % | 5,5 % | 4,5 % | --------------------------------------------------
Oficiālais Vēstnesis L 123 , 03/06/1995 Lpp. 0004 - 0004



Padomes Regula (EK) Nr. 1267/95 (1995. gada 29. maijs), ar ko groza Regulu (EEK) Nr. 1332/92, ar kuru ievieš konkrētus pasākumus attiecībā uz galda olīvām EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Regulā (EEK) Nr. 1332/92 [2] paredzēts ar Kopienas finanšu iemaksām sniegt atbalstu par apgrozāmā kapitāla izveidi nolūkā stabilizēt piegādi, jo īpaši nodrošinot tās uzglabāšanas finansējumu, kas vajadzīga, lai attiecīgos produktus pienācīgi realizētu; tā kā šī atbalsta piešķiršanas nolūkā attiecīgās nozares kooperatīvus un to apvienības ne vairāk kā uz trim gadiem pielīdzina ražotāju grupām vai to apvienībām; tā kā, ņemot vērā esošo stāvokli ražotājdalībvalstīs, trīs gadu periods ir izrādījies nepietiekams, lai visi attiecīgie kooperatīvi un to apvienības varētu pabeigt pārveidi par minētajām grupām vai to apvienībām; tā kā tādēļ, lai nepārtrauktu apgrozāmā kapitāla finansēšanu un lai dotu iespēju pabeigt minētās pārveides, attiecīgais termiņš būtu jāpagarina par vienu gadu, IR PIEŅĒMUSI ŠO REGULU. 1. pants Ar šo Regulas (EEK) Nr. 1332/92 3. panta 3. punktā "trīs gadus" aizstāj ar "četrus gadus". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 29. maijā Padomes vārdā — priekšsēdētājs Ph. Vasseur [1] OV C 126, 22.5.1995. [2] OV L 145, 27.5.1992., 1. lpp. --------------------------------------------------
Oficiālais Vēstnesis L 113 , 07/05/1993 Lpp. 0001 - 0002



Padomes Regula (EEK) Nr. 1108/93 (1993. gada 4. maijs), ar kuru paredz dažus piemērošanas noteikumus attiecībā uz divpusējiem lauksaimniecības līgumiem, kas noslēgti starp Kopienu, no vienas puses, un Austriju, Somiju, Islandi, Norvēģiju un Zviedriju, no otras puses EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā 1992. gada 2. maijā Portu Kopiena parakstīja ar Austriju, Somiju, Islandi, Norvēģiju un Zviedriju vēstuļu apmaiņas ceļā noslēgtos divpusējos līgumus par atsevišķiem lauksaimniecības pasākumiem; tā kā šie līgumi parakstīti vienlaikus ar Līgumu par Eiropas Ekonomisko zonu starp Eiropas Ekonomikas kopienu, Eiropas Ogļu un tērauda kopienu un to dalībvalstīm, no vienas puses, un Eiropas Brīvās tirdzniecības asociāciju, no otras puses, še turpmāk "EEZ līgums"; tā kā visu pušu mērķis bija nodrošināt, lai EEZ līgums un divpusējie lauksaimniecības līgumi stātos spēkā vienlaikus; tā kā pēc Šveices Konfederācijas lēmuma neratificēt EEZ līgumu 1993. gada 17. martā starp Kopienu, no vienas puses, un Austriju, Somiju, Islandi, Norvēģiju un Zviedriju, otras puses, tika parakstīti vēstuļu apmaiņas ceļā noslēgti līgumi, lai 1992. gada 2. maijā ar šīm valstīm parakstītie divpusējie lauksaimniecības līgumi tiktu piemēroti no 1993. gada 15. aprīļa un līdz EEZ līguma spēkā stāšanās brīdim; tā kā 1993. gada 17. marta līgumos tāpat ir paredzēts, ka, ja vien līgumslēdzējas puses nenolemj citādi, šie pagaidu līgumi zaudē spēku 1994. gada 1. janvārī, ja EEZ līgums nestājas spēkā šajā datumā; tā kā Padome ar 1993. gada 15. marta lēmumu [1] apstiprināja minētos līgumus; tā kā jāparedz šo līgumu dažādo noteikumu piemērošanas kārtība, IR PIEŅĒMUSI ŠO REGULU. 1. pants Attiecībā uz lauksaimniecības produktiem, kas uzskaitīti Līguma II pielikumā un uz kuriem attiecas tirgus kopīgās organizācijas noteikumi, īstenošanas noteikumus 1992. gada 2. maijā Portu parakstītajiem divpusējiem lauksaimniecības līgumiem starp Eiropas Ekonomikas kopienu, no vienas puses, un Austriju, Somiju, Islandi, Norvēģiju un Zviedriju, no otras puses, pieņem saskaņā ar procedūru, kas paredzēta 30. pantā Padomes 1968. gada 27. jūnija Regulā (EEK) Nr. 804/68 par piena un piena produktu tirgus kopīgo organizāciju [2] un attiecīgajos pantos citās regulās par tirgu kopīgo organizāciju. Ja līgumu piemērošanai vajadzīga cieša sadarbība ar parakstītājām valstīm, Komisija var pieņemt visus pasākumus, kas vajadzīgi šīs sadarbības nodrošināšanai. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šo regulu piemēro no 1993. gada 15. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 4. maijā Padomes vārdā — priekšsēdētājs J. Trøjborg [1] OV L 109, 1.5.1993., 1. lpp. [2] OV L 148, 28.6.1968., 1. lpp. Regula, kurā jaunākie grozījumi izdarīti ar Regulu (EEK) Nr. 2071/92 (OV L 215, 1.7.1992., 1. lpp.). --------------------------------------------------
Oficiālais Vēstnesis L 012 , 17/01/1991 Lpp. 0021 - 0022

Speciālizdevums somu valodā: Nodaļa 11 Sējums 16 Lpp. 0183

Speciālizdevums zviedru valodā: Nodaļa 11 Sējums 16 Lpp. 0183



Komisijas Regula (EEK) Nr. 104/91 (1991. gada 16. janvāris) par noteiktu olīvu importu Kopienā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3499/90 [2], un jo īpaši tās 5. panta 5. punktu un 11. panta 8. punktu, tā kā eļļas ražošanai paredzētu olīvu imports Kopienā no ārpuskopienas valstīm pastāvīgi pieaug; tā kā pastāv risks, ka olīveļļas ražošanas un patēriņa atbalstu var piešķirt par eļļu, kas izspiesta no šīm olīvām; tā kā saskaņā ar Kopienas noteikumiem, šo atbalstu piešķir tikai par olīveļļu, kas ražota no Kopienā audzētām olīvām; tā kā tāpēc ir jāparedz attiecīgi pasākumi, lai nodrošinātu, ka minēto atbalstu nepiešķir par eļļu, kas ražota no olīvām, kas laistas brīvā apgrozībā Kopienā; tā kā prasība iesniegt nodrošinājumu varētu radīt vismazākos tirdzniecības traucējumus, un tāpēc tā būtu vispiemērotākā rīcība; tā kā šajā regulā paredzētie pasākumi saskan ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Ja olīvas, kas atbilst KN kodiem 07099031, 07099039, 07112010 un 07112090, izņemot tās, kas ir tiešā iepakojumā, kura neto svars nepārsniedz 5 kg, laiž brīvā apgrozībā Kopienā, ir jāiesniedz nodrošinājums. Šis nodrošinājums, ko aprēķina par 22 kg eļļas saturu uz 100 kg importētu olīvu, ir vienāds ar summu, kuru veido ražošanas atbalsts olīvu audzētājiem, kuru vidējais gadā saražotais apjoms ir mazāks par 500 kg eļļas, un patēriņa atbalsts, ko piemēro Kopienā, kāda tā ir 1985. gada 31. decembrī, dienā, kad notiek laišana brīvā apgrozībā. Nodrošinājumu iesniedz vienā no Komisijas Regulas (EEK) Nr. 2220/85 [3] 8. pantā paredzētajām formām. Pierādījumu iesniegšana, kas minēta trešajā daļā, ir pamatprasība, kas jāievēro saistībā ar minēto regulu. Nodrošinājumu atbrīvo pēc pielikumā norādītā sertifikāta oriģināla uzrādīšanas sešu mēnešu laikā pēc nodrošinājuma iesniegšanas. To atbrīvo proporcionāli daudzumam, attiecībā uz kuru sertifikāts apliecina, ka: - tas ir izmantots tā, ka to nevar vairs izmantot eļļas ražošanai, vai - par iegūto eļļu vairs nav tiesību saņemt olīveļļas ražošanas un patēriņa atbalstu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 16. janvārī Komisijas vārdā — Komisijas loceklis Ray Mac Sharry [1] OV 172, 30.9.1966., 3025./66. lpp. [2] OV L 338, 5.12.1990., 1. lpp. [3] OV L 205, 3.8.1985., 5. lpp. -------------------------------------------------- PIELIKUMS +++++ TIFF +++++ --------------------------------------------------